**ราคาอ้อย**

ในบรรดาปัญหาทั้งหลายที่เกิดขึ้นกับอุตสาหกรรมอ้อยและน้ำตาลทรายนั้น กล่าวได้ว่าราคาอ้อยเป็นปัญหาพื้นฐานที่มีความสำคัญที่สุดสำหรับชาวไร่อ้อยและโรงงานน้ำตาล ทั้งนี้เนื่องจากความสัมพันธ์ทางการผลิตที่ต่างผ่ายต่างจะต้องแย่งชิงผลประโยชน์ซึ่งกันและกันในเรื่องการกำหนดราคาอ้อยที่ได้ลงทุนทำไร่อ้อยในแต่ละปี ดังนั้น ราคาอ้อยในแต่ละปีจึงหมายถึงการคุ้นทุน การขาดทุนหรือกำไรที่เกษตรกรชาวไร่อ้อยสามารถเลี้ยงตัวเองอยู่ได้หรือไม่ แต่ในทางกลับกันสำหรับโรงงานน้ำตาลนั้น ราคาอ้อยหมายถึงต้นทุนการผลิตที่สำคัญที่สุด ถ้าหากราคาอ้อยต่ำมากเท่าไร สภาพความคล่องตัวในการหมุนเวียนทางการเงินของโรงงานน้ำตาลก็ย่อมจะมีมากขึ้นเท่านั้น จึงทำให้แต่ละฝ่ายหาวิธีการช่วงชิงและรักษาผลประโยชน์ของตนให้ถูกต้องบนโต๊ะของการเจรจาโดยจัดตั้งองค์กรของตนในรูปของสมาคม และนี้เป็นการจัดกลุ่มผลประโยชน์ที่ชัดเจนขึ้นมา การเจรจานั้นเป็นการเจรจาต่อรองระหว่างกลุ่ม และเพื่อเรียกร้องให้รัฐบาลกำหนดนโยบายให้กลุ่มของตนได้รับประโยชน์มากที่สุดและในทางตรงกันข้ามถ้าหากเมื่อใดทั้งสองกลุ่มมีผลประโยชน์ที่จะได้รับร่วมกันแล้วทั้งสองกลุ่มก็จะใช้กลยุทธ์ร่วมกันผลักดันให้รัฐบาลกำหนดนโยบายออกมาเพื่อให้ทั้งสองฝ่ายได้รับประโยชน์ตามสัดส่วนที่ได้ตกลงกันไว้

สำหรับการกำหนดราคาอ้อยก่อนฤดูการผลิตปี 2525/26 เป็นการเจรจาต่อรองระหว่างฝ่ายโรงงานน้ำตาลกับฝ่ายชาวไร่อ้อยซึ่งมีกระบวนการต่อรองและเรียกร้องผลประโยชน์ที่ดำเนินการ การ

ตกลงกำหนดราคาอ้อยในแต่ละปีเป็นไปด้วยความยากลำบาก นับเป็นปัญหาใหญ่ที่รัฐบาลในฐานะคนกลางต้องเข้ามาไกล่เกลี่ยและให้ความช่วยเหลือ เพื่อให้เกิดความเป็นธรรมแก่ทุกฝ่ายจึงได้ก่อให้

เกิดแนวคิดในการนำเอาระบบการกำหนดราคารับซื้ออ้อยโดยใช้วิธีระบบแบ่งปันผลประโยชน์ระหว่างชาวไร่อ้อยและโรงงานน้ำตาลมาใช้ในอุตสาหกรรมอ้อยและน้ำตาลทราย ตั้งแต่ฤดูการผลิตปี 2525/26 เป็นต้นมา ซี่งระบบดังกล่าว่นี้ทำให้ชาวไร่อ้อยได้เข้าไปมีส่วนรับรู้ว่าอ้อยที่ชาวไร่ปลูกส่งให้โรงงานน้ำตาลหีบแล้วได้น้ำตาลออกมาเป็นจำนวนเท่าไร และรายได้เป็นราคาอ้อยเท่าไร โดยกำหนดเป็นนโยบายและดำเนินงานร่วมกันระหว่างชาวไร่อ้อย โรงงานน้ำตาลและส่วนราชการซึ่งการเริ่มต้นในระบบนี้มีอุปสรรพอสมควรโดยมีทั้งความขัดแย้งและเห็นพ้อง แต่รัฐบาลได้มองเห็นว่าความขัดแย้งต่าง ๆ จะก่อให้เกิดการปรับปรุงและแก้ไขให้ระบบดียิ่งขึ้นเรื่อย ๆ และในขณะเดียวกันรัฐบาลก็ได้ผลักดันให้มีการประกาศใช้พระราชบัญญัติอ้อยและน้ำตาลทราย พ.ศ.. 2527 ได้ในวันที่ 8 สิงหาคม 2527 ซึ่งเป็นการให้หลักประกันแก่ระบบแบ่งปันผลประโยชน์ในอุตสาหกรรมอ้อยและน้ำตาลทราย โดยส่วนรวม กล่าวได้ว่าระบบแบ่งปันผลประโยชน์ที่รัฐบาลได้กำหนดขึ้นมานั้นก็คือ พัฒนาการอีกระดับหนึ่งของการซื้อขายอ้อยระหว่างโรงงานน้ำตาลและชาวไร่อ้อย เพื่อให้ได้รับความเป็นธรรมยิ่งขึ้นทั้งนี้ เนื่องจากผลประโยชน์สุทธิที่จะได้รับจากการจำหน่ายน้ำตาลทรายและผลพลอยได้เป็นประโยชน์ร่วมกันระหว่างชาวไร่อ้อยและโรงงานน้ำตาล ซึ่งจะนำมาจัดสรรในอัตราที่เป็นธรรมโดยชาวไร่อ้อยได้รับร้อยละ 70 และโรงงานน้ำตาลได้รับร้อยละ 30

**2. หลักการที่สำคัญของระบบแบ่งปันผลประโยชน์ระหว่างชาวไร่อ้อยและโรงงานน้ำตาล**

2.1 ปรัชญาพื้นฐานของระบบกำหนดราคาอ้อยโดยการแบ่งผลประโยชน์มีดังนี้

1. ความเป็นอันหนึ่งอันเดียวกันด้านการผลิตระหว่างอ้อยกับน้ำตาล และระหว่างโรงงานน้ำตาลกับชาวไร่อ้อย หมายความว่า น้ำตาลทรายและผลิตผลพลอยได้ที่ผลิตได้จากโรงงานนั้น เป็นผลประโยชน์ร่วมกันของโรงงานน้ำตาลและชาวไร่อ้อย ซึ่งจะต้องจัดสรรแบ่งปันกันด้วยความเป็นธรรม บางประเทศแบ่งกันเป็นน้ำตาลจริง แต่บางประเทศแบ่งกันเป็นตัวเงินหรือรายได้
2. ความเป็นอันหนึ่งอันเดียวกันของการจัดจำหน่าย กล่าวคือ เมื่อน้ำตาลและผลิตผลพลอยได้เป็นผลประโยชน์ร่วมกันแล้ว ก็ต้องจัดจำหน่ายร่วมกัน หรือจัดตั้งองค์กรร่วมกัน
3. ความเป็นธรรมของการจัดแบ่งรายได้ ซึ่งชาวไร่อ้อยและโรงงานน้ำตาลจะต้องร่วมกัน

กำหนดสัดส่วนที่เป็นธรรมดังกล่าวขึ้น มีการยอมรับกันโดยทั่วไปว่า การแบ่งที่เป็นธรรมก็คือ การแบ่งโดยอาศัยสัดส่วนของการลงทุน ซึ่งอัตราส่วนสากลอยู่ระหว่าง 65:35 และ 70:30 แล้วแต่สภาพทางเศรษฐกิจเทคนิคในการผลิตและการลงทุนของแต่ละประเทศ

2.2 การจัดระเบียบ

1. ให้โรงงานน้ำตาลทำการซื้ออ้อยจากชาวไร่อ้อยทั้งหมด โดยการคำนวณราคาอ้อยใน

หลักการแบ่งรายได้สุทธิที่ได้จากการขายน้ำตาลทรายทั้งภายในประเทศและต่างประเทศในแต่ละฤดูการผลิตในอัตราส่วนร้อยละ 70 เป็นของชาวไร่ ร้อยละ 30 เป็นของโรงงานน้ำตาล และผลพลอยได้ตามที่ได้ตกลงกัน

2) ได้มีการกำหนดปริมาณน้ำตาลที่โรงงานจะต้องผลิตในแต่ละฤดูออกเป็น 3 ส่วน ดังนี้

2.1) โควตา ก. กำหนดเป็นน้ำตาลทรายขาวหรือทรายขาวบริสุทธิ์ ที่จะใช้บริโภคภายในประเทศให้เพียงพอแก่การบริโภคในแต่ละฤดูการผลิต ซึ่งมีปริมาณ 1.7 ล้านตัน อาจจะมากหรือน้อยขึ้นอยู่กับสถานการณ์ต่าง ๆ ในขณะนั้นส่วนราคาขายนั้นทางราชการจะกำหนดภายใต้การดูแลของคณะกรรมการน้ำตาลทราย

2.2) โควตา ข. กำหนดเป็นน้ำตาลทรายดิบที่จะต้องส่งออกตามภาระผูกพันในสัญญาขายน้ำตาลของ บริษัท อ้อยและน้ำตาลไทย จำกัด ซึ่งเป็นบริษัทร่วมระหว่างชาวไร่ โรงงานน้ำตาลและส่วนราชการมีปริมาณ 800,000 ตัน และราคาเฉลี่ยจากการขายน้ำตาลจำนวนนี้จะนำไปเป็นราคามาตรฐานในการคำนวณรายรับ จากการจำหน่ายน้ำตาลส่งออกทั้งหมด

2.3) โควตา ค. กำหนดเป็นน้ำตาลทรายดิบ น้ำตาลทรายขาว น้ำตาลทรายขาวบริสุทธิ์ หรือน้ำตาลชนิดอื่น ที่ให้โรงงานน้ำตาลผลิตเพื่อส่งออกโดยเสรี ซึ่งเป็นน้ำตาลทรายที่เหลือจากการผลิตตามโควตา ก. และโควตา ข.

3) เพื่อให้การหีบอ้อยและผลิตน้ำตาลในแต่ละฤดูการผลิต สามารถดำเนินการด้วยความถูกต้องและเรียบร้อย โรงงานน้ำตาล ชาวไร่อ้อยจึงได้ตั้งองค์กรที่เป็นกลาง คือ ศูนย์บริหารการผลิต การ

จำหน่าย และการขนย้าย โดยให้ทำหน้าที่ดูแลการรับอ้อย การผลิตจำหน่ายและการขนย้ายน้ำตาลทั่วประเทศ

- 4 -

**3.** **การคำนวณราคาอ้อยและในการประกาศราคารับซื้ออ้อยในแต่ละฤดูการผลิตจะแบ่งออกเป็น 2 ระยะคือ**

3.1 **ราคาอ้อยขั้นต้น** เป็นราคาที่ทางราชการจะประกาศก่อนที่จะเปิดหีบในราวเดือน

พฤศจิกายน ของทุก ๆ ปี ซึ่งเป็นราคาประมาณการภายใต้เงื่อนไขต่าง ๆ เช่น ปริมาณอ้อยเข้าหีบ คุณภาพอ้อย ผลผลิตน้ำตาลต่ออ้อย 1 ตัน ปริมาณการบริโภคน้ำตาลทรายภายในประเทศ ราคาจำหน่ายน้ำตาลทรายโควตา ข. อัตราแลกเปลี่ยนเงินตรา งบประมาณรายจ่าย เป็นต้น

**ขั้นตอนการกำหนดราคาอ้อยขั้นต้นฯ**

ก่อนเริ่มฤดูการผลิต

สอน. คณะอนุกรรมการคำนวณราคาอ้อยฯ คณะกรรมการบริหาร

รวบรวมและจัดทำ พิจารณา ประมาณการรายได้ - พิจารณากำหนดราคาอ้อย

ข้อมูลประมาณการ รายจ่ายของระบบ ขั้นต้นฯ

รายได้/รายจ่าย - ต้นทุนการผลิตอ้อย - ต้องไม่น้อยกว่าร้อยละ

80 ของประมาณการรายได้

โดยคำนึงถึงต้นทุนการผลิต

อ้อยและน้ำตาลทรายด้วย

- แจ้งให้สถาบันชาวไร่อ้อยและ

สมาคมโรงงาน

- เสนอ กอน. และครม.ให้พิจารณา

และให้ความเห็นชอบแล้วจึง

ประกาศลงในราชกิจจานุเบกษา

- 5 -

3.2 **ราคาอ้อยขั้นสุดท้าย** เป็นราคาอ้อยที่คำนวณจากรายได้และรายจ่ายต่าง ๆ ที่เกิดขึ้นจริงในแต่ละฤดูการผลิต แต่เนื่องจากการประกาศราคาอ้อยจะต้องดำเนินการให้แล้วเสร็จและประกาศในเดือนตุลาคม ฉะนั้นจะมีรายได้/รายจ่าย ส่วนหนึ่งเกิดจากการประมาณการอยู่ในราคาอ้อยขั้นสุดท้ายนี้ ดังนั้น เมื่อสิ้นสุดเดือนธันวาคมของปีเดียวกัน จึงต้องจัดทำบัญชีราคาอ้อยขั้นสุดท้าย ฉบับปรับปรุงอีกครั้ง เมื่อได้ข้อมูลที่เป็นจริงทั้งหมด แล้วจึงนำไปปรับเพิ่ม/ลดในบัญชีราคาขั้นสุดท้ายของปีฤดูการผลิตถัดไป

ขั้นตอนการกำหนดราคาอ้อยขั้นสุดท้ายฯ

สิ้นเดือนกันยายน ภายในดือนตุลาคม

สอน. คณะอนุกรรมการคำนวณราคาอ้อยฯ คณะกรรมการบริหาร

รวบรวมข้อมูล พิจารณา - พิจารณากำหนดราคาอ้อย

รายได้/รายจ่าย รายได้ ขั้นสุดท้ายฯ

ของระบบ - โควตา ก. จากศูนย์บริหารการผลิตฯ -เสนอให้ กอน. และครม.

- โควตา ข. + ค. จากอนท . พิจารณาให้ความเห็นชอบ

- กากน้ำตาล จากกรมเศรษฐกิจฯ แล้วจึงประกาศลงในราช

รายจ่าย กิจจานุเบกษา

- ภาษีมูลค่าเพิ่ม

- ค่าใช้จ่ายในการควบคุมการผลิตฯ

และงบประมาณที่ใช้เงินจากกองทุน

- ค่าใช้จ่ายในการส่งออก

- ค่าเช่าโกดัง

- ค่าประกันภัย

- ค่าขนส่ง

**การกำหนดราคาอ้อย (ขั้นต้นและขั้นสุดท้าย)**

ก่อนเริ่มฤดูการผลิตน้ำตาลทรายในปีหนึ่ง ๆ นั้น คณะกรรมการบริหารมีหน้าที่ที่จะต้อง จัดทำประมาณการรายได้จากการจำหน่ายน้ำตาลทรายที่คาดว่าจะผลิตได้ในฤดูนั้น เพื่อกำหนดราคาอ้อย ขั้นต้นและผลตอบแทนการผลิตและจำหน่ายน้ำตาลทรายขั้นต้น ซึ่งวิธีการและหลักเกณฑ์ในการ จัดทำนั้น จะเป็นไปตามที่คณะกรรมการอ้อยและน้ำตาลทรายกำหนด โดยการกำหนดราคาอ้อยขั้นต้นและผลตอบแทนการผลิตและจำหน่ายน้ำตาลทรายขั้นต้นนั้น ต้องไม่น้อยกว่าร้อยละแปดสิบของประมาณการรายได้ และต้องคำนึงถึงต้นทุนการผลิตอ้อยและน้ำตาลทรายด้วย

 เมื่อคณะกรรมการบริหารได้จัดทำประมาณการรายได้และกำหนดราคาอ้อยขั้นต้นและผลตอบแทนการผลิตและการจำหน่ายน้ำตาลทรายขั้นต้นแล้ว  จะต้องแจ้งให้แก่สถาบันชาวไร่อ้อย และสมาคมโรงงานทราบ พร้อมทั้งจัดให้มีการประชุมผู้แทนสถาบันชาวไร่อ้อย และผู้แทนสมาคมโรงงานเพื่อรับฟังความคิดเห็นและข้อคัดค้าน โดยจะต้องมีการจัดทำหนังสือแจ้งให้ทราบล่วงหน้าไม่น้อยกว่า สิบวันก่อนวันประชุม ซึ่งหากมีการคัดค้านให้ทำคำคัดค้านเป็นหนังสือพร้อมด้วยเหตุผลโดยละเอียด ยื่นต่อสำนักงานคณะกรรมการอ้อยและน้ำตาลทราย (สอน.) ก่อนวันประชุม

จากนั้นทาง สอน.จะสรุปผลการประชุมพร้อมตัวเลขประมาณการรายได้ และราคาอ้อย ขั้นต้นและผลตอบแทนการผลิตและจำหน่ายน้ำตาลทรายขั้นต้นเสนอต่อคณะกรรมการอ้อยและ น้ำตาลทราย เพื่อพิจารณาและเสนอความเห็นต่อไปยังคณะรัฐมนตรี เพื่อพิจารณาให้ความเห็นชอบ

เมื่อคณะรัฐมนตรีเห็นชอบแล้ว สอน.ก็จะประกาศราคาอ้อยขั้นต้นและผลตอบแทนการผลิตและจำหน่าย น้ำตาลทรายขั้นต้นในราชกิจจานุเบกษา โดยโรงงานจะใช้ราคาอ้อยขั้นต้นที่กำหนดไว้นี้ ในการคำนวณเงินเพื่อชำระค่าอ้อยล่วงหน้าให้แก่ชาวไร่อ้อย  และเมื่อสิ้นเดือนกันยายนของทุกปี คณะกรรมการบริหารก็จะต้องคำนวณรายได้สุทธิที่ได้จากการจำหน่ายน้ำตาลทรายในแต่ละฤดูการผลิต

จากนั้นในเดือนตุลาคม คณะกรรมการชุดนี้จะต้องกำหนดราคาอ้อยขั้นสุดท้ายและผลตอบแทนการผลิตและจำหน่ายน้ำตาลทรายขั้นสุดท้ายเสนอต่อ คณะกรรมการชุดใหญ่ โดยในการกำหนดนั้นจะต้องคำนึงถึงรายได้สุทธิที่คำนวณไว้ ต้นทุนและผล ตอบแทนในการผลิตอ้อย ต้นทุนและผลตอบแทนในการผลิตน้ำตาลทราย ราคาอ้อยขั้นต้น ผลตอบแทนการผลิตและจำหน่ายน้ำตาลทรายขั้นต้น และเงินที่ได้รับจากกองทุน        เมื่อคณะกรรมการอ้อยและน้ำตาลทรายเห็นชอบกับการกำหนดราคาดังกล่าวแล้วจะต้อง นำเสนอคณะรัฐมนตรี พิจารณาให้ความเห็นชอบก่อนจะประกาศในราชกิจจานุเบกษา เช่นเดียวกับการกำหนดราคาขั้นต้น ซึ่งหากราคาอ้อยขั้นสุดท้ายและผลตอบแทนการผลิตและจำหน่ายน้ำตาลทรายขั้น สุดท้ายต่ำกว่าราคาอ้อยขั้นต้นและผลตอบแทนการผลิตและจำหน่ายน้ำตาลทรายขั้นต้น กองทุนอ้อยและตาลทรายจะต้องจ่ายเงินชดเชยให้แก่โรงงานเท่ากับส่วนต่าง ๆ ดังกล่าว โดยที่ชาวไร่อ้อยไม่ต้องส่งคืน ค่าอ้อยที่ได้รับล่วงหน้าและมีราคาเกินกว่านั้นกับโรงงาน

ในทางกลับกันหากราคาอ้อยขั้นสุดท้าย และผลตอบแทนการผลิตและจำหน่ายน้ำตาลทรายขั้นสุดท้ายสูงกว่าราคาอ้อยขั้นต้นและผลตอบแทนการผลิตและจำหน่ายน้ำตาลทรายขั้นต้น โรงงานจะต้องชำระค่าอ้อยเพิ่มให้แก่ชาวไร่อ้อยจนครบตามราคาขั้นสุดท้าย

โดยในฤดูการผลิตปี 2540/41  ทางสอน.ได้ประกาศราคาอ้อยขั้นต้น  และผลตอบแทนการผลิตและจำหน่ายน้ำตาลทรายขั้นต้นไว้เป็นราคาเดียวทั่วประเทศ ดังนี้

* 1. ราคาอ้อยขั้นต้น เมตริกตันละ 600.00 บาท ณ ระดับความหวานที่ 10 ซีซีเอส.  
     และกำหนดให้อัตราการขึ้น/ลง ของราคาอ้อยเท่ากับ 36.00 บาท ต่อ 1 หน่วย ซีซีเอส. ต่อเมตริกตัน
  2. ผลตอบแทนการผลิตและจำหน่ายน้ำตาลทรายขั้นต้น กระสอบละ 273.47 บาท

**ตารางที่ 6 แสดงราคาอ้อยและผลตอบแทนการผลิตและจำหน่ายน้ำตาลทราย  ตั้งแต่ปีการผลิต 2525/26-2539/40**

|  |  |  |  |  |  |  |
| --- | --- | --- | --- | --- | --- | --- |
| **ปีการผลิต** | **ราคาอ้อย (บาท/ตัน)** | | | **ผลตอบแทนการผลิตและจำหน่ายน้ำตาลทราย (บาท/กระสอบ)** | | |
| **ขั้นต้น** | **ขั้นสุดท้าย** | **+เพิ่ม/-ลด** | **ขั้นต้น** | **ขั้นสุดท้าย** | **+ เพิ่ม/- ลด** |
| **2525/26** | **350** | **381.00** | **+31.00** | . | . | . |
| **2526/27** | **421** | **421.00** | **-** | . | . | . |
| **2527/28** | **395** | **379.89** | **-15.11** | . | . | . |
| **2528/29** | **330** | **388.00** | **+58.00** | . | . | . |
| **2529/30** | **375** | **408.00** | **+33.00** | . | . | . |
| **2530/31** | **405** | **462.00** | **+57.00** | **168.51** | **241.12** | **+72.61** |
| **2531/32** | **450** | **527.45** | **+77.45** | **188.03** | **237.87** | **+49.84** |
| **2532/33** | **460** | **596.55** | **+136.55** | **191.15** | **287.29** | **+96.14** |
| **2533/34** | **460** | **442.10** | **-17.90** | **193.40** | **243.42** | **+50.02** |
| **2534/35** | **399** | **480.00** | **+81.00** | **167.46** | **227.98** | **+60.52** |
| **2535/36** | **420** | **516.30** | **+96.30** | **177.23** | **246.79** | **+69.56** |
| **2536/37** | **490** | **533.01** | **+43.01** | **207.55** | **257.03** | **+49.48** |
| **2537/38** | **520** | **569.27** | **+49.27** | **236.11** | **269.70** | **+33.59** |
| **2538/39** | **500** | **537.61** | **+37.61** | **225.57** | **287.16** | **+61.59** |
| **2539/40\*** | **500** | . | . | **220.92** | . | . |

ราคาอ้อยขั้นสุดท้ายและผลตอบแทนการผลิตและจำหน่ายน้ำตาลทรายขั้นสุดท้าย ปีการผลิต 2539/40  
ได้กำหนดเป็นรายเขต 12 ราคา

**การคิดราคาอ้อยตามระบบแบ่งปันผลประโยชน์**

ในช่วงก่อนปีการผลิต 2525/26 การกำหนดราคาอ้อยเป็นไปโดยเสรี ตามกลไกของตลาด ราคาซื้อขายอ้อยขึ้นอยู่กับการเจรจาต่อรองระหว่างชาวไร่อ้อยและโรงงานน้ำตาล ในแต่ละปีปัญหาที่ เกิดขึ้นก็คือ ชาวไร่อ้อยและโรงงานน้ำตาลไม่สามารถตกลงราคากันได้ เนื่องจากราคาน้ำตาลในตลาดโลกผันผวนอยู่ตลอดเวลา เกษตรกรชาวไร่อ้อย ได้รับความเดือดร้อนเพราะรายได้ที่ได้รับไม่แน่นอนและเกิดความรู้สึกไม่มั่นคงในอาชีพการปลูกอ้อย รัฐบาลต้องแก้ไขปัญหาเฉพาะหน้าที่เกิดขึ้นทุกปี ซึ่งในบางปีต้องชดเชยรายได้ให้กับเกษตรกรชาวไร่อ้อย ทำให้รัฐบาลไม่สามารถจัดระเบียบการบริหารอุตสาหกรรมอ้อยและน้ำตาลทรายให้เป็นไปอย่างมีเสถียรภาพและมีแบบแผนที่ดีได้

จากปัญหาดังกล่าวนั้น ทำให้เกิดแนวความคิดที่จะจัดทำระบบแบ่งปันผลประโยชน์ มากำหนดราคารับซื้ออ้อย โดยศึกษาจากรูปแบบระบบการแบ่งปันผลประโยชน์ของประเทศที่ประสบความสำเร็จมาแล้ว เช่น ออสเตรเลีย และอัฟริกาใต้ นำมาประยุกต์ใช้ให้เหมาะสมกับอุตสาหกรรมอ้อยและน้ำตาลทรายของไทย โดยกระทรวงอุตสาหกรรมเป็นผู้เสนอนโยบายนี้ต่อคณะรัฐมนตรี และได้รับการอนุมัติให้นำมาใช้ตั้งแต่ปีการผลิต 2525/26 ซึ่งทำให้ปัญหาต่าง ๆ ลดลงมาก

ในระบบแบ่งปันผลประโยชน์มีการแบ่งน้ำตาลออกเป็น 3 ส่วน คือ น้ำตาลโควต้า ก เป็น น้ำตาลทรายที่ผลิตเพื่อการบริโภคภายในประเทศ น้ำตาลทรายโควต้า ข และ ค เป็นน้ำตาลทรายที่ผลิตเพื่อการส่งออก โดยที่น้ำตาลทรายโควต้า ข คือปริมาณน้ำตาลทรายดิบที่โรงงานน้ำตาลต้องส่งมอบให้แก่บริษัท อ้อยและน้ำตาลไทย จำกัด ซึ่งเป็นบริษัทร่วมของเกษตรกรชาวไร่อ้อย โรงงานน้ำตาล และ ราชการเพื่อนำไปจำหน่ายยังต่างประเทศ ซึ่งเป็นแนวความคิดที่จะให้เกษตรกรชาวไร่อ้อยเข้าใจระบบการจำหน่ายน้ำตาลทรายในตลาดโลก และมีส่วนร่วมในการตัดสินใจทางการตลาด โดยให้ถือว่าราคา น้ำตาลทรายดิบโควต้า ข ในแต่ละฤดูการผลิตเป็นราคาน้ำตาลมาตรฐานที่ส่งออกและใช้เป็นเกณฑ์ในการกำหนดราคาน้ำตาลโควต้า ค เพื่อใช้ในการคำนวณรายได้ด้วย

รายได้ทั้งหมดจากการขายน้ำตาลทรายทั้ง 3 ส่วน หักด้วยค่าใช้จ่ายที่ยินยอมตกลงกันจะถือเป็นรายได้สุทธิของระบบ ซึ่งจะนำมาแบ่งปันรายได้กันระหว่างเกษตรกรชาวไร่อ้อยและโรงงานน้ำตาล